שריון מקסימיליאן עם מסכה גרוטסקית. ברקע ניתן לראות עוד שני שריונות מקסימיליאן עם קסדות בעלות מגן עיניים נפתח דמוי מקור-דרור.
**שריון לוחות מקסימיליאן** הוא מונח מודרני לסגנון של שריון לוחות גרמני מתחילת המאה ה-16, שכנראה הופיע לראשונה בשריון לוחות שהוכן עבור מקסימיליאן הראשון, קיסר האימפריה הרומית הקדושה. השריון מאופיין בקסדת ארמט (Armet) וקסדות דומות עם מגן עיניים (visor) מתרומם; רכסים (fluting) צרים ומקבילים בצורה דמוית מניפה המכסים את רוב חלקי השריון); חריטות; עיצוב הנלקח מתגליפים; שריון קיראס (שריון חזה, בטן וגב) חד במותניים וסבטון (מעין נעל משוריינת) בעלת קצה מרובע.

לפי גרסה אחרת, שם השריון קשור דווקא למקסימיליאן השני, שכן שריון המקסימיליאן האחרון הוכן במיוחד עבורו ב-1557, כ-17 שנה אחרי שיצא משימוש כללי.

השריון תוכנן כדי לחקות את הביגוד מלא הקפלים שהיה עד אופנתי באירופה. צו האופנה שהתפתחה במאה ה-15 באירופה היה להכין שריון שלא רק סיפק הגנה מרבית, אלא גם היה יפה מבחינה חזותית. שריון מקסימיליאן שילב את סגנון השריון המעוגל של איטליה עם סגנון הרכסים הגרמני.

על המונח
--------

לא כל שריון שנעטה על ידי מקסימיליאן הראשון, קיסר האימפריה הרומית הקדושה היה שריון בסגנון מקסימיליאן. השריון המפורסם ביותר שנעטה על ידי מקסימיליאן היה שריון לוחות גותי, שנעטה על ידו כאשר היה נסיך צעיר ומאוחר יותר הוצג כמתנת חתונה מכובדת לדודו זיגמונד. מקסימיליאן הראשון נהפך לקיסר האימפריה הרומית הקדושה ב-1493 ומת ב-1519, אך שריונות מקסימיליאן קלאסיים ידועים מ-1515 ועד 1525, ושריון בעל צורה דומה אך עם פחות רכסים שהיו גם שונים יוצר עוד ב-1500.‏

סגנון שוט זוננברג מסורתי
------------------------

שריון בסגנון שוט-זוננברג (אל עם קסדת סאלט גותית וכפפות שריון גותיות).
דגמים מוקדמים של שריון מקסימיליאן - שהיו חסרי רכסים ורכסים בסגנון *wolfzähne* ("שיני זאב"), השונים מהרכסים של שריון מקסימיליאן קלאסי - וניתן היה לעטותם עם קסדת סאלט (האופיינית לשריון הגותי) נקראים שריון "שוט-זוננברג" (Schott-Sonnenberg) על ידי אוקשוט (Oakeshott).‏ שריון מסורתי זה היה בשימוש בשנים 1500–1520 ואילו שריון מקסימיליאן אמיתי היה בשימוש בשנים 1515–1525. היסטוריונים אחרים לא מפרידים לחלוטין בין סגנון שוט-זוננברג לסגנון מקסימיליאן.

### שריון איטלקי "alla tedesca" (דמוי גרמני)

שריון "*alla tedesca*" (דמוי-גרמני) איטלקי היה שריון איטלקי מהשנים 1500–1515 עם רכסים ולוח חזה בצורת שריון מקסימיליאן. הוא כלל מגני אגן ורגליים (tassets) שנמשכו עד הברכיים ונלבש עם קסדת סאלט עם מגן עיניים. סוג זה של שריון נחשב בידי אוקשוט כסוג של שריון שוט-זוננברג שהוכן על ידי איטלקים עבור השוק הגרמני.

### קווים מקבילים לשריון kastenbrust מאוחר

אוקשוט טוען ש: "זה מעניין לגלות שצורת הקיראס של סגנון שוט-זוננברג הייתה נחזתה בגרמניה כחצי מאה מוקדם יותר לפני שהיא הופיעה באופן אמיתי. מספר דמויות על מצבות וציורים מ-1400–1500 מראים לוח חזה מעוגל ביותר דמוי בולבוס - כפי שאמרתי (עמוד 82), זה היה לעיתים קרובות אלטרנטיבה לסגנון *Kastenbrust* המרובע."

שריונות כאלה מהחצי הראשון של המאה ה-15 מופרדים על ידי אוקשוט משריון *kastenbrust* כשריון *alwite*. ברם, היסטוריונים אחרים מתייחסים לשריון זה כאל סוג של שריון *kastenbrust*.

גלריה
-----

* איור של שריון מקסימיליאן מלפניםאיור של שריון מקסימיליאן מלפנים
* איור של שריון מקסימיליאן מאחוראיור של שריון מקסימיליאן מאחור
* התפתחות הסבטון: a - 1290–1390b - 1300–1490 c - 1500–1530 d - 1530–1540 e - 1540–1550 f - 1550–1560g - 1560–1590התפתחות הסבטון:  
 **a** - 1290–1390  
**b** - 1300–1490  
 **c** - 1500–1530  
 **d** - 1530–1540  
 **e** - 1540–1550  
 **f** - 1550–1560  
**g** - 1560–1590
* שריון מקסימיליאן עם מגן עיניים דמוי מפוחשריון מקסימיליאן עם מגן עיניים דמוי מפוח
* שריון מקסימיליאן עם מגן עיניים דמוי מקור-דרורשריון מקסימיליאן עם מגן עיניים דמוי מקור-דרור

ראו גם
------

* שריון לוחות גותי

קישורים חיצוניים
----------------

ויקישיתוף מדיה וקבצים בנושא **שריון לוחות מקסימיליאן** בוויקישיתוף

הערות שוליים
------------

1. ↑  Funcken, Liliane; Funcken, Fred (1983). *The Age of Chivalry*. Prentice Hall. ISBN 0130463183.
2. ↑  Robinson, Nathan. "Anatomy of Armour: Gothic Armour of the 15th Century". נבדק ב-2011-09-16.
3. 1 2 3 4  Oakeshott, R. Ewart (2000). *European Weapons and Armour. from the Renaissance to the Industrial Revolution*. Rochester, NY: Boydell Press. ISBN 0851157890.